ระเบียบกรมควบคุมโรคระเบียบกรมควบคุมโรคว่าด้วยหลักเกณฑ์ วิธีการ และเงื่อนไขการจ่ายเงินสินบนรางวัลและค่าใช้จ่ายในการดำเนินงานตามพระราชบัญญัติควบคุมเครื่องดื่มแอลกอฮอล์พ.ศ. ๒๕๕๑พ.ศ. ๒๕๕๕ ตามที่กระทรวงการคลังได้ออกประกาศกระทรวงการคลัง เรื่องการกำหนดประเภทและอัตราการหักเงินค่าปรับก่อนนำส่งคลัง (ฉบับที่ ๘) ลงวันที่ ๑กรกฎาคม พ.ศ. ๒๕๕๔กำหนดให้ส่วนราชการสามารถหักเงินค่าปรับที่ได้รับจากการกระทำผิดตามพระราชบัญญัติควบคุมเครื่องดื่มแอลกอฮอล์พ.ศ. ๒๕๕๑ ดังนั้นเพื่อให้การจ่ายเงินสินบนรางวัลและค่าใช้จ่ายในการดำเนินงานเป็นไปตามข้อบังคับกระทรวงการคลังว่าด้วยการหักเงินค่าปรับก่อนนำส่งคลัง พ.ศ. ๒๕๔๖แก้ไขเพิ่มเติมโดยข้อบังคับกระทรวงการคลัง ว่าด้วยการหักเงินค่าปรับก่อนนำส่งคลัง(ฉบับที่ ๒) พ.ศ. ๒๕๔๗ และระเบียบกระทรวงการคลังว่าด้วยการจ่ายเงินสินบนรางวัลและค่าใช้จ่ายในการดำเนินงาน พ.ศ. ๒๕๔๖อธิบดีกรมควบคุมโรคจึงออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกรมควบคุมโรคว่าด้วยหลักเกณฑ์ วิธีการและเงื่อนไขการจ่ายเงินสินบนรางวัลและค่าใช้จ่ายในการดำเนินงานตามพระราชบัญญัติควบคุมเครื่องดื่มแอลกอฮอล์พ.ศ. ๒๕๕๑ พ.ศ. ๒๕๕๕ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ค่าปรับ หมายความว่าเงินที่กรมควบคุมโรคได้รับจากการเปรียบเทียบคดีหรือเงินค่าปรับที่ได้รับตามคำพิพากษาของศาลตามพระราชบัญญัติควบคุมเครื่องดื่มแอลกอฮอล์ พ.ศ. ๒๕๕๑เงินสินบนรางวัล หมายความว่าเงินสินบน และเงินรางวัลเงินสินบน หมายความว่าเงินที่จ่ายให้แก่ผู้แจ้งความนำจับเงินรางวัล หมายความว่าเงินที่จ่ายให้แก่เจ้าหน้าที่ผู้จับค่าใช้จ่ายในการดำเนินงานหมายความว่า ค่าใช้จ่ายเกี่ยวกับการปฏิบัติงานตามอำนาจหน้าที่อันได้มาซึ่งค่าปรับผู้แจ้งความนำจับ หมายความว่าบุคคลเดียวหรือหลายคนซึ่งแจ้งเบาะแสหรือเค้าเงื่อนแห่งการกระทำความผิดแก่ทางราชการจนทางราชการสามารถลงโทษผู้กระทำผิดได้ แต่ต้องมิใช่เจ้าหน้าที่ผู้จับหรือข้าราชการ หรือเจ้าหน้าที่ผู้มีหน้าที่ดำเนินการตามกฎหมายในเรื่องนั้นเจ้าหน้าที่ผู้จับ หมายความว่าพนักงานฝ่ายปกครองหรือตำรวจตามประมวลกฎหมายวิธีพิจารณาความอาญาซึ่งทำหน้าที่จับกุมผู้กระทำความผิดหรือข้าราชการหรือเจ้าหน้าที่ผู้มีหน้าที่ดำเนินการตามกฎหมายในเรื่องนั้นและมีส่วนร่วมในการจับกุมผู้กระทำความผิดสำหรับกรณีที่มีการจับกุมผู้กระทำผิดและให้หมายความรวมถึงเจ้าหน้าที่ที่ดำเนินงานตามอำนาจหน้าที่อันได้มาซึ่งเงินค่าปรับนั้น สำหรับกรณีที่ไม่มีการจับกุมผู้กระทำผิดด้วยผู้รับแจ้งความนำจับหมายความว่า(๑) อธิบดีกรมควบคุมโรค รองอธิบดีกรมควบคุมโรค ผู้อำนวยการสำนักงานคณะกรรมการควบคุมเครื่องดื่มแอลกอฮอล์ผู้ที่ได้รับมอบหมายจากบุคคลดังกล่าว หรือข้าราชการตั้งแต่ระดับปฏิบัติการสำนักงานคณะกรรมการควบคุมเครื่องดื่มแอลกอฮอล์สำหรับกรณีความผิดที่เกิดขึ้นหรืออ้างหรือเชื่อว่าได้เกิดขึ้นในทุกท้องที่ทั่วราชอาณาจักร(๒) ผู้ว่าราชการจังหวัด นายแพทย์สาธารณสุขจังหวัดผู้อำนวยการสำนักงานป้องกันควบคุมโรคที่ ๑ - ๑๒หรือผู้ที่ได้รับมอบหมายจากบุคคลดังกล่าว สำหรับความผิดที่เกิดขึ้นหรืออ้างหรือเชื่อว่าได้เกิดขึ้นในเขตท้องที่จังหวัดที่รับผิดชอบอธิบดี หมายความว่าอธิบดีกรมควบคุมโรคหมวด ๑การหักเงินค่าปรับ ข้อ ๔ให้อธิบดีหรือผู้ที่ได้รับมอบหมายจากอธิบดีหักค่าปรับไว้สำหรับจ่ายเป็นเงินสินบนรางวัล และค่าใช้จ่ายในการดำเนินงานในอัตราดังต่อไปนี้(๑) กรณีที่มีการจับกุมผู้กระทำผิด ให้หักไว้ในอัตราร้อยละ ๘๐ของค่าปรับที่ได้รับ(๒) กรณีที่ไม่มีการจับกุมผู้กระทำผิด ให้หักไว้ในอัตราร้อยละ ๖๐ของค่าปรับที่ได้รับหมวด ๒การเก็บรักษาเงินและการนำเงินส่งคลัง ข้อ ๕เงินค่าปรับที่หักไว้ตามข้อ ๔ ให้ดำเนินการเปิดบัญชีเงินฝากคลังรหัสหน่วยงาน ๒๑๐๔ รหัสเจ้าของบัญชี (รหัสศูนย์ต้นทุน) ๒๑๐๐๔๐๐๐๐๐ ดังต่อไปนี้(๑) จำนวนสามในสี่ส่วน ให้เปิดบัญชีเงินฝาก ณ กรมบัญชีกลาง ชื่อบัญชีเงินฝาก เงินสินบนรางวัลของกรมควบคุมโรครหัสบัญชีเงินฝาก ๐๐๖๕๘ ประเภท ๑๕๐๐ เพื่อนำไปจ่ายเป็นเงินสินบนรางวัล(๒) จำนวนหนึ่งส่วน ให้เปิดบัญชีเงินฝาก ณ กรมบัญชีกลาง ชื่อบัญชี เงินฝากค่าใช้จ่ายในการดำเนินงานของกรมควบคุมโรครหัสบัญชีเงินฝาก ๐๐๖๗๙ ประเภท ๐๗๐๐เพื่อนำไปจ่ายเป็นเงินค่าใช้จ่ายในการดำเนินงานกรณีในส่วนภูมิภาคให้เปิดบัญชีเงินฝาก ณสำนักงานคลังจังหวัดในจังหวัดนั้น ชื่อบัญชี เงินฝากเงินสินบนรางวัลของ(ชื่อส่วนราชการในจังหวัด)ข้อ ๖ค่าปรับส่วนที่เหลือจากการหักค่าปรับตามข้อ ๔ให้นำส่งคลังเป็นรายได้แผ่นดินหมวด ๓การจ่ายเงินสินบนรางวัลและค่าใช้จ่ายในการดำเนินงาน ข้อ ๗เงินค่าปรับที่หักไว้ตามข้อ ๔ ให้นำไปใช้จ่าย ดังนี้(๑) จำนวนเงินสามในสี่ส่วน ให้นำไปจ่ายเป็นเงินสินบนหนึ่งส่วนและเงินรางวัลสองส่วน ในกรณีที่ไม่ต้องจ่ายเงินสินบนให้รวมจ่ายเป็นเงินรางวัลทั้งสามส่วนกรณีผู้มีสิทธิได้รับเงินสินบนตาม (๑) หลายคน ให้เฉลี่ยเท่ากันทุกคน(๒) จำนวนเงินที่เหลืออีกหนึ่งส่วนให้นำไปจ่ายเป็นค่าใช้จ่ายในการดำเนินงานข้อ ๘ การจ่ายเงินสินบนรางวัลและค่าใช้จ่ายในการดำเนินงานตามข้อ๗ ให้ถือปฏิบัติตามระเบียบที่กระทรวงการคลังกำหนดข้อ ๙[๒]การจ่ายเงินสินบนและเงินรางวัลจะจ่ายให้เมื่อ(๑) คดีเลิกกันโดยมีการชำระค่าปรับแล้ว(๒) ศาลได้มีคำพิพากษาถึงที่สุดโดยมีการชำระค่าปรับต่อศาลและผู้อำนวยการสำนักงานคณะกรรมการควบคุมเครื่องดื่มแอลกอฮอล์นายแพทย์สาธารณสุขจังหวัด หรือผู้ที่ได้รับมอบหมายจากบุคคลดังกล่าวดำเนินการขอรับเงินค่าปรับจากสำนักงานศาลยุติธรรม แล้วให้ดำเนินการตามข้อ ๕ข้อ ๑๐[๓] การจ่ายเงินสินบนให้จ่ายแก่ผู้แจ้งความนำจับในคดีที่มีการเปรียบเทียบหรือคดีที่มีการลงโทษปรับ ทั้งนี้ผู้แจ้งความนำจับต้องมิใช่ผู้จับหรือผู้มีหน้าที่ดำเนินการตามกฎหมายในเรื่องนั้นและผู้แจ้งความนำจับต้องแจ้งต่อผู้รับแจ้งความนำจับคนใดคนหนึ่ง ดังต่อไปนี้(๑) อธิบดีกรมควบคุมโรค รองอธิบดีกรมควบคุมโรค ผู้อำนวยการสำนักงานคณะกรรมการควบคุมเครื่องดื่มแอลกอฮอล์ผู้ที่ได้รับมอบหมายจากบุคคลดังกล่าว หรือข้าราชการตั้งแต่ระดับปฏิบัติการสำนักงานคณะกรรมการควบคุมเครื่องดื่มแอลกอฮอล์สำหรับความผิดที่เกิดขึ้นหรืออ้างหรือเชื่อว่าได้เกิดขึ้นในทุกท้องที่ทั่วราชอาณาจักร(๒) ผู้ว่าราชการจังหวัด นายแพทย์สาธารณสุขจังหวัดผู้อำนวยการสำนักงานป้องกันควบคุมโรคที่ ๑ - ๑๒หรือผู้ที่ได้รับมอบหมายจากบุคคลดังกล่าวสำหรับความผิดที่เกิดขึ้นหรืออ้างหรือเชื่อว่าได้เกิดขึ้นในเขตท้องที่จังหวัดที่รับผิดชอบข้อ ๑๑การแจ้งความนำจับต้องทำเป็นหนังสือลงลายมือชื่อผู้แจ้งความนำจับ โดยระบุชื่อ สกุล ที่อยู่จริงที่สามารถติดต่อได้ให้ผู้รับแจ้งความนำจับทราบและจะต้องแจ้งข้อเท็จจริงหรือรายละเอียดเกี่ยวกับการกระทำผิด สถานที่เกิดเหตุ วันเวลาที่เกิดเหตุและประสงค์จะได้รับเงินสินบนนำจับกรณีผู้แจ้งความนำจับมิอาจแจ้งต่อผู้รับแจ้งความตามวรรคหนึ่งได้ทันเนื่องจากผู้จับต้องจับกุมผู้กระทำผิดโดยด่วน ถ้ารอไว้ผู้กระทำผิดอาจหลบหนีได้ให้ผู้แจ้งความนำจับแจ้งต่อผู้จับและให้ผู้จับรายงานผลการจับกุมและส่งรายละเอียดหลักฐานการรับแจ้งความนำจับให้ผู้รับแจ้งความนำจับตามวรรคหนึ่งทราบโดยด่วนข้อ ๑๒เมื่อได้รับแจ้งความนำจับให้ผู้รับแจ้งความนำจับจัดทำหลักฐานการรับแจ้งความเป็นหนังสือมอบให้ผู้นำจับโดยระบุรายละเอียดเกี่ยวกับการกระทำความผิด ชื่อผู้กระทำความผิด (ถ้ามี) สถานที่วันเวลาที่รับแจ้ง และลงลายมือชื่อ ตำแหน่งของผู้รับแจ้งความนำจับและผู้แจ้งความนำจับไว้เป็นหลักฐานแล้วสำเนารับรองความถูกต้องมอบให้ผู้แจ้งความนำจับเก็บไว้เป็นหลักฐานเพื่อขอรับเงินสินบนต่อไปข้อ ๑๓ ในคดีเดียวกันถ้ามีผู้แจ้งความนำจับหลายคนให้ถือว่าผู้แจ้งความนำจับก่อนเป็นผู้มีสิทธิได้รับเงินสินบนแต่ถ้ามีผู้แจ้งความนำจับหลายคนพร้อมกัน ให้ถือว่ามีผู้แจ้งความนำจับหลายคนให้แบ่งจ่ายเงินสินบนในอัตราเท่ากันทุกคนข้อ ๑๔การจ่ายเงินรางวัล ให้จ่ายแก่เจ้าหน้าที่ผู้จับ ดังต่อไปนี้(๑) เจ้าหน้าที่ผู้ตรวจสอบ จับกุม ร่วมวางแผนร่วมดำเนินการก่อนการจับกุมหรือผู้ประมวลหลักฐาน รวมทั้งเจ้าหน้าที่ซึ่งทำหน้าที่ที่ดำเนินการดังกล่าวข้างต้นตามอำนาจหน้าที่อันได้มาซึ่งค่าปรับได้รับจำนวนสองในสี่ส่วนของเงินรางวัล(๒) ผู้สั่งการ วางแผนให้จับกุมผู้ทำการเปรียบเทียบคดีและปล่อยชั่วคราวได้รับจำนวนหนึ่งในสี่ส่วนของเงินรางวัล(๓) เจ้าหน้าที่ในหน่วยงานที่ปฏิบัติงานตามอำนาจหน้าที่อันได้มาซึ่งค่าปรับได้รับจำนวนหนึ่งในสี่ส่วนของเงินรางวัลในกรณีไม่มีเจ้าหน้าที่ตาม (๑) (๒) หรือ (๓) ให้นำเงินรางวัลที่เหลือจ่ายให้แก่เจ้าหน้าที่กลุ่มที่เหลือ กลุ่มละเท่า ๆ กันหากมีเจ้าหน้าที่เพียงกลุ่มเดียว ให้จ่ายเงินรางวัลแก่เจ้าหน้าที่กลุ่มนั้นทั้งหมด[๔]ให้ผู้ที่ได้รับเงินรางวัลมีสิทธิได้รับเงินรางวัลข้อใดข้อหนึ่งเท่านั้นข้อ ๑๕การแบ่งเงินรางวัลของเจ้าหน้าที่ในหน่วยงานที่ปฏิบัติงานตามอำนาจหน้าที่อันได้มาซึ่งค่าปรับตามข้อ ๑๔ (๓) ให้อธิบดีแบ่งตามสัดส่วนของการมีส่วนร่วมความตรากตรำและความยากลำบากในการปฏิบัติงานข้อ ๑๖การจ่ายเงินสินบนตามข้อ ๑๐ และเงินรางวัลตามข้อ ๑๔ ให้ดำเนินการดังต่อไปนี้(๑) เงินสินบน ให้จ่ายแก่ผู้แจ้งความนำจับภายใน ๕ วันทำการนับแต่วันที่ได้รับเงินค่าปรับ เว้นแต่ในระยะเวลาดังกล่าวผู้แจ้งความนำจับมิได้มายื่นคำขอ(๒) เงินรางวัล ให้จ่ายในวันทำการสุดท้ายของเดือนข้อ ๑๗การจ่ายเงินค่าใช้จ่ายในการดำเนินงานให้นำไปจ่ายหรือก่อหนี้ผูกพันเพื่อเป็นค่าใช้จ่ายเฉพาะที่เกี่ยวกับการปฏิบัติงานตามอำนาจหน้าที่อันได้มาซึ่งเงินค่าปรับของกรมควบคุมโรคตามงบรายจ่ายดังต่อไปนี้(๑) งบบุคลากร ยกเว้นรายจ่ายประเภทเงินเดือนและค่าจ้างประจำ(๒) งบดำเนินการ(๓) งบลงทุนการจ่ายหรือก่อหนี้ผูกพันเพื่อเป็นค่าใช้จ่ายในการดำเนินงานตามวรรคหนึ่งให้เป็นไปตามหลักเกณฑ์ที่กรมควบคุมโรคประกาศกำหนดข้อ ๑๘ ให้อธิบดีหรือผู้ที่ได้รับมอบหมายจากอธิบดีมีอำนาจอนุมัติสั่งจ่ายเงินสินบนรางวัลและค่าใช้จ่ายในการดำเนินงานข้อ ๑๙ให้กรมควบคุมโรครายงานผลการใช้จ่ายเงินสินบนรางวัลและค่าใช้จ่ายในการดำเนินงานให้กระทรวงการคลังทราบทุกวันทำการสุดท้ายของเดือนมีนาคมและเดือนกันยายนข้อ ๒๐ การบัญชีให้ถือปฏิบัติตามระบบบัญชีของส่วนราชการและเมื่อปิดบัญชีประจำปีแล้วให้ส่งงบการเงินให้สำนักงานการตรวจเงินแผ่นดินตรวจสอบรับรองภายในเก้าสิบวันนับแต่วันสิ้นปีงบประมาณเมื่อสำนักงานการตรวจเงินแผ่นดินได้ตรวจสอบรับรองงบการเงินแล้วให้ส่งงบการเงินที่รับรองแล้วให้กรมบัญชีกลางทราบภายในสามสิบวันนับแต่วันที่สำนักงานการตรวจเงินแผ่นดินได้รับรองงบการเงินข้อ ๒๑วิธีปฏิบัติเกี่ยวกับการรับเงิน การเบิกเงิน การจ่ายเงิน การเก็บรักษาเงินการนำเงินฝากคลัง การพัสดุ หรือวิธีปฏิบัติอื่นใดที่ไม่ได้กำหนดไว้ในระเบียบนี้ให้ถือปฏิบัติเช่นเดียวกับกรณีเงินงบประมาณรายจ่ายหมวด ๔การขอรับเงินสินบนรางวัล ข้อ ๒๒ให้ผู้แจ้งความนำจับหรือเจ้าหน้าที่ผู้จับยื่นคำขอรับเงินสินบนรางวัลต่อบุคคลตามข้อ ๑๐ภายในปีงบประมาณที่มีการเปรียบเทียบเสร็จสิ้นข้อ ๒๓คำขอรับเงินสินบนรางวัล ให้จัดทำตามแบบที่อธิบดีประกาศกำหนดพร้อมยื่นเอกสารหลักฐาน ดังต่อไปนี้(๑) สำเนาใบรับแจ้งความนำจับ สำเนาทะเบียนบ้านและสำเนาบัตรประจำตัวประชาชน กรณีเป็นผู้แจ้งความนำจับ(๒) สำเนาบันทึกการเปรียบเทียบ(๓) สำเนาใบเสร็จรับเงินค่าปรับ(๔) สำเนาบัตรประจำตัวพนักงานเจ้าหน้าที่หรือสำเนาบัตรประจำตัวเจ้าหน้าที่ของรัฐ(๕) สำเนาคำพิพากษาคดีถึงที่สุด (ถ้ามี)ข้อ ๒๔ให้ผู้รับคำขอรับเงินสินบนรางวัลทำการตรวจสอบเอกสารหลักฐานการขอรับเงินตามข้อ๒๓ หากเห็นว่าถูกต้อง ให้เสนอผู้มีอำนาจตามข้อ ๑๘เพื่อพิจารณาอนุมัติจ่ายเงินสินบนรางวัลต่อไปข้อ ๒๕ผู้แจ้งความนำจับหรือเจ้าหน้าที่ผู้จับจะมอบอำนาจเป็นหนังสือให้บุคคลอื่นเป็นผู้รับเงินสินบนหรือเงินรางวัลแทนก็ได้ข้อ ๒๖ให้อธิบดีมีอำนาจกำหนดหลักเกณฑ์ แบบหรือวิธีปฏิบัติในการจ่ายเงินและการขอรับเงินสินบนรางวัลและค่าใช้จ่ายในการดำเนินงานโดยไม่ขัดหรือแย้งกับระเบียบนี้ข้อ ๒๗ในกรณีที่มีปัญหาในการปฏิบัติตามระเบียบนี้ ให้อธิบดีเป็นผู้วินิจฉัยชี้ขาดประกาศณ วันที่ ๒๒ มีนาคม พ.ศ. ๒๕๕๕นายแพทย์พรเทพ ศิริวนารังสรรค์อธิบดีกรมควบคุมโรคระเบียบกรมควบคุมโรคว่าด้วยหลักเกณฑ์ วิธีการ และเงื่อนไขการจ่ายเงินสินบนรางวัลและค่าใช้จ่ายในการดำเนินงานตามพระราชบัญญัติควบคุมเครื่องดื่มแอลกอฮอล์พ.ศ. ๒๕๕๑ (ฉบับที่ ๒) พ.ศ. ๒๕๕๖[๕]ปณตภร/ผู้จัดทำ๑๔ สิงหาคม๒๕๕๖[๑] ราชกิจจานุเบกษาเล่ม ๑๒๙/ตอนพิเศษ ๗๓ ง/หน้า ๔/๓๐ เมษายน ๒๕๕๕[๒] ข้อ ๙ แก้ไขเพิ่มเติมโดยระเบียบกรมควบคุมโรคว่าด้วยหลักเกณฑ์ วิธีการ และเงื่อนไขการจ่ายเงินสินบนรางวัลและค่าใช้จ่ายในการดำเนินงานตามพระราชบัญญัติควบคุมเครื่องดื่มแอลกอฮอล์พ.ศ. ๒๕๕๑ (ฉบับที่ ๒) พ.ศ. ๒๕๕๖[๓] ข้อ ๑๐แก้ไขเพิ่มเติมโดยระเบียบกรมควบคุมโรค ว่าด้วยหลักเกณฑ์ วิธีการ และเงื่อนไขการจ่ายเงินสินบนรางวัลและค่าใช้จ่ายในการดำเนินงานตามพระราชบัญญัติควบคุมเครื่องดื่มแอลกอฮอล์พ.ศ. ๒๕๕๑ (ฉบับที่ ๒) พ.ศ. ๒๕๕๖[๔] ข้อ ๑๔ วรรคสองเพิ่มโดยระเบียบกรมควบคุมโรค ว่าด้วยหลักเกณฑ์ วิธีการ และเงื่อนไขการจ่ายเงินสินบนรางวัลและค่าใช้จ่ายในการดำเนินงานตามพระราชบัญญัติควบคุมเครื่องดื่มแอลกอฮอล์พ.ศ. ๒๕๕๑ (ฉบับที่ ๒) พ.ศ. ๒๕๕๖[๕] ราชกิจจานุเบกษาเล่ม ๑๓๐/ตอนพิเศษ ๘๘ ง/หน้า ๑/๒๕ กรกฎาคม ๒๕๕๖